Diari Oficial de la Generalitat Valenciana


Sumari del DOGV 5749, del 24-04-2008 (2008/4949)

RESOLUCIÓ de 7 de febrer de 2008, de la Direcció General per al Canvi Climàtic per la qual s'atorga a l'empresa Enagás, SA l'autorització ambiental integrada per a una estació de compressió de gas al terme municipal de Montesa.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5749

Data del DOGV
:   24-04-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/4949


Data del document
:   07-04-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Montesa
    * empresa privada
    * gas

RESOLUCIÓ de 7 de febrer de 2008, de la Direcció General per al Canvi Climàtic per la qual s'atorga a l'empresa Enagás, SA l'autorització ambiental integrada per a una estació de compressió de gas al terme municipal de Montesa. [2008/4949]  
Vistos els documents que es troben en l'expedient 141/07 IPPC, instruït a instàncies de l'empresa Enagás, SA, a fi d'obtenir l'autorització ambiental integrada per a una estació de compressió de gas, s'emet aquesta resolució de conformitat amb els següents,   
Antecedents de fet  
Primer. Amb data 2 de febrer de 2007, Carmen Rodríguez Aragón, en representació de l'empresa Enagás, SA, amb CIF A-28294726, presenta a la conselleria de Territori i Habitatge sol·licitud d'autorització ambiental integrada per a una estació de compressió de gas que s'ha d'ubicar a la parcel·la 2, del polígon 5, a la carretera A-35 (N-340), km 39,5, al terme municipal de Montesa, i que es detalla en l'annex I.  
A la sol·licitud s'adjunta l'informe de compatibilitat urbanística de l'Ajuntament de Montesa.  
Segon. Prèviament, amb data 28 de novembre de 2006, la Secretaria General per a la Prevenció de la Contaminació i el Canvi Climàtic emet una resolució per la qual s'adopta la decisió de no sotmetre a avaluació d'impacte ambiental el projecte de construcció de l'estació de compressió de gas a Montesa, promogut per Enagás, SA.  
Tercer. Una vegada admesa a tràmit la sol·licitud, la conselleria remet l'expedient a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada, a fi que emeten informe sobre la suficiència de la documentació que acompanya la sol·licitud.  
Quart. Estan en l'expedient els informes de l'Ajuntament de Montesa, del Servei de Residus Industrials i del Servei de Protecció de l'Ambient Atmosfèric.  
Cinqué. Amb data 20 d'agost de 2007 se sotmet a informació pública l'expedient de referència, durant un període de 30 dies hàbils, d'acord amb el que estableix l'article 16 de la Llei 16/2002, amb la publicació d'un anunci en el Diari Oficial de la Comunitat Valenciana (DOCV núm. 5580).  
Durant aquest període no es presenten al·legacions al projecte ni a aquesta conselleria i a l'Ajuntament de Montesa. En l'expedient consta el certificat de la informació pública.  
Sisé. Transcorregut el termini d'informació pública, se sol·licita nou informe a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada sobre l'adequació del projecte en tots aquells aspectes que siguen de la seua competència.  
Seté. Amb data 15 de novembre de 2007 la Confederació Hidrogràfica del Xúquer emet informe favorable sobre la inexistència d'abocament d'aigües residuals domèstiques i industrials a domini públic hidràulic (abocament zero).  
Huité. Amb data 4 de desembre de 2007 l'Ajuntament de Montesa emet informe favorable.  
Nové. Amb data 24 de gener de 2008 l'empresa manifesta la seua conformitat amb la proposta de resolució d'autorització ambiental integrada.  
Desé. Amb data 29 de gener de 2008 la Comissió d'Anàlisi Ambiental Integrada celebra una sessió ordinària i aprova la proposta de resolució de l'exp. 141/07 IPPC de sol·licitud d'autorització ambiental integrada, promogut per Enagás, SA.  
Fonaments de dret  
Primer. D'acord amb l'article 6 de la Llei 2/2006, de 5 de maig, de prevenció de la contaminació i qualitat ambiental, per la qual es desenvolupa en l'àmbit de la Comunitat Valenciana la Llei 16/2002 de prevenció i control integrats de la contaminació, les activitats que apareixen en l'annex I de l'esmentada llei estan subjectes a autorització ambiental integrada.  
La instal·lació de referència està inclosa en l'epígraf 1.1.b. de l'annex I de la Llei 16/2002.  
Segon. La tramitació de l'expedient s'ha realitzat segons el que preveuen els articles 27 i següents de la Llei 2/2006, de 5 de maig, de prevenció de la contaminació i qualitat ambiental.  
Tercer. A la Comunitat Valenciana l'òrgan competent per a atorgar l'autorització ambiental integrada és la conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002, i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la conselleria de Medi Ambient, Aigua, Urbanisme i Habitatge, correspon a la Direcció General per al Canvi Climàtic exercir les competències en matèria de control integrat de la contaminació.  
Vist tot el que antecedeix, a proposta del Servei de Control Integrat de la Contaminació, amb el vistiplau del cap de l'Àrea de Qualitat Ambiental, fent ús de les competències que tinc atribuïdes, resolc:  
Primer  
Concedir a Enagás, SA l'autorització ambiental integrada per a l'estació de compressió de gas que s'ha d'ubicar a la parcel·la 2 del polígon 5, carretera A-35 (N-340), km 39,5, al terme municipal de Montesa, referent al Projecte bàsic per a l'autorització ambiental integrada. Estació de compressió de Montesa, visat en data 21 de desembre de 2006 pel Sr. Hugo Miguel Izquierdo, i queda inscrita en el Registre General d'Instal·lacions IPPC de la Comunitat Valenciana amb el número 119-08/AAI/CV, condicionada al compliment dels requisits següents:  
1. Emissions atmosfèriques  
1.1. Emissions canalitzades  
S'inclouen en aquesta autorització els següents focus d'emissió, la nomenclatura dels quals serà d'ara endavant la utilitzada per al millor control i comunicació de les emissions:  
  
Cada un dels focus estarà convenientment identificat in situ d'acord amb aquesta nomenclatura.  
Els valors límit d'emissió per a focus canalitzats i la periodicitat de controls per ECMCA seran els següents:  
  
1.2. Control de l'emissió de contaminants per focus canalitzats  
En cada xemeneia d'evacuació de gasos s'han d'instal·lar sistemes de mesurament en continu de les concentracions d'òxids de nitrogen i s'han d'efectuar com a mínim, amb freqüència semestral, mesuraments de les concentracions de diòxid de sofre.  
Caldrà ajustar-se al que disposen l'article 14 i l'annex VIII del RD 430/2004, de 12 de març, pel qual s'estableixen noves normes sobre limitació de les emissions a l'atmosfera de determinats agents contaminants procedents de grans instal·lacions de combustió, i es fixen certes condicions per al control de les emissions a l'atmosfera de les refineries de petroli.  
1.2.1. Condicions de presa de mostres i expressió de resultats  
a) Punts de presa de mostra: els focus canalitzats han de tenir la situació, disposició, dimensió i accessos corresponents d'acord amb l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial. En particular, les característiques i la distribució dels focus emissors a l'atmosfera serà tal que garantisca una correcta dispersió dels contaminants emesos. Més concretament, la seua alçària no sols ha de complir el que estableix l'Ordre 18 d'octubre de 1976, sinó que es recomana que aquesta siga tal que en una distància equivalent a deu vegades l'alçària del punt d'abocament d'un focus no existisquen altres estructures d'alçària superior a la d'aquest focus menys dos metres, que produïsquen un apantallament que dificulte la dispersió, justificant tècnicament la influència de l'efecte down-wash (turbulència o rebuf).  
b) Preferiblement, la temperatura dels gasos en el punt de mostratge serà menor de 200ºC.  
c) Les concentracions mesurades sempre estaran referides a condicions normals de pressió i temperatura (101,3 kPa, 273,16 K), i per als gasos de combustió en base seca i un contingut d'oxigen del 15%.  
1.2.2. Autorització d'emissió de gasos d'efecte hivernacle  
D'acord amb el que disposa l'article 4, de la Llei 1/2005, de 9 de març, per la qual es regula el règim del comerç de drets d'emissió de gasos d'efecte hivernacle, modificada per l'article 33 del Reial decret llei 5/2005, d'11 de març, de reformes urgents per a l'impuls a la productivitat i per a la millora de la contractació pública, ha de disposar de l'autorització administrativa d'emissió de gasos d'efecte hivernacle.  
Per això, abans de la posada en funcionament ha de sol·licitar l'indicat permís davant de la Direcció General per al Canvi Climàtic mitjançant els documents oficials previstos en l'Ordre de 26 de gener de 2007, de la conselleria de Territori i Habitatge, per la que s'estableixen els formularis normalitzats per a la tramitació dels procediments regulats en la Llei 1/2005, de 9 de març.   
2. Soroll  
S'han d'adoptar les mesures necessàries per a complir amb el que estableix la Llei 7/2002, de 3 de desembre, de la Generalitat Valenciana, de protecció contra la contaminació acústica, i el Decret 266/2004, de 3 de desembre, del Consell de la Generalitat, pel qual s'estableixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.  
En particular, els límits sonors establits en la Llei 7/2002 per a zones d'ús industrial són:  
  
A la posada en marxa de la instal·lació i almenys cada cinc anys s'ha de realitzar una auditoria acústica a fi de comprovar que no se superen els nivells sonors en els punts on se situa el receptor més pròxim, és a dir, en el perímetre de la instal·lació. Per a això s'han de realitzar mesures del nivell de soroll en un nombre de punts representatius del perímetre tant amb l'activitat en funcionament com parada (nivell de fons). L'esmentada auditoria ha de ser realitzada per una entitat col·laboradora en matèria de contaminació acústica, d'acord amb el que estableix el Decret 229/2004, de 15 d'octubre, del Consell de la Generalitat, pel qual s'estableixen les funcions de les entitats col·laboradores en matèria de qualitat ambiental, i se'n crea i regula el registre.  
El titular ha de disposar del llibre de control que estarà constituït pels certificats dels resultats obtinguts de les auditories acústiques i dels informes complets d'aquests.  
3. Abocaments  
3.1. Aigües residuals industrials  
La documentació justifica l'absència d'abocament d'aigües residuals a domini públic hidràulic (abocament zero).   
3.2. Aigües sanitàries  
Les aigües residuals sanitàries s'acumulen en un depòsit estanc amb recollida posterior per un gestor autoritzat.  
3.3. Aigües pluvials  
Les aigües pluvials s'aboquen al barranc Senaros. Es disposa d'autorització de la Confederació Hidrogràfica del Xúquer per a això.  
A l'efecte de possibles inspeccions dels òrgans que tenen atribuïdes les funcions de control i vigilància del domini públic hidràulic i per a garantir la inexistència d'abocaments al domini públic hidràulic, el titular ha de disposar i presentar, a requeriment d'aquells, les factures o justificants acreditatius de la retirada de les aigües residuals que emmagatzemen en depòsit impermeable per a posterior tractament per un gestor autoritzat, de manera que aquestes siguen concordes amb el volum generat.  
Es recorda que d'acord amb l'article 100 del Text refós de la Llei d'aigües (Reial decret legislatiu 1/2001, de 20 de juliol), «queda prohibit, amb caràcter general, l'abocament directe o indirecte d'aigües i de productes residuals susceptibles de contaminar les aigües continentals o qualsevol altre element del domini públic hidràulic, llevat que es dispose de l'autorització prèvia administrativa».  
4. Protecció del sòl i de les aigües subterrànies  
Es prohibeix l'abocament a llit, sòl o subsòl que puga deteriorar la qualitat de les aigües sense disposar de l'autorització de la Confederació Hidrogràfica del Xúquer.  
No es podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
Als dos anys d'haver iniciat i exercit l'activitat, ha de remetre a la Direcció General per al Canvi Climàtic l'informe preliminar de situació del sòl d'acord amb el que estableix el Reial decret 9/2005, de 14 de gener, pel qual s'estableix la relació d'activitats potencialment contaminants del sòl i els criteris estàndards per a la declaració de sòls contaminats, amb les dades corresponents a la data de la seua presentació.  
5. Residus  
5.1. Producció de residus  
L'activitat està subjecta als requisits establits en la Llei 10/1998, de 21 d'abril, de residus, en la Llei 10/2000, de 12 de desembre, de residus de la Comunitat Valenciana, i en el Reial decret 833/1988, de 20 de juliol, sobre el Reglament per a l'execució de la Llei 20/1986, modificat pel Reial decret 952/1997.  
S'autoritza la producció dels residus perillosos següents, sempre que la seua capacitat de generació anual siga de l'ordre de magnitud que a continuació es detalla, i la capacitat de compressió de gas en un any del centre productiu detallat en l'annex I siga de l'ordre de 3.200\*106 Nm³.  
  
\* \* \* \* \* \* \* \* \* \* \* \* \* \* \* \* \* \* \*  
  
  
\* \* \* \* \* \* \* \* \* \* \* \* \*  
  
L'indicat centre productiu queda inscrit en el Registre de Petits Productors de Residus Tòxics i Perillosos de la Comunitat Valenciana conforme estableix l'article 22 del Reial decret 833/1988, de 20 de juliol, pel qual s'aprova el Reglament per a l'execució de la Llei 20/1986, bàsica de residus tòxics i perillosos, i l'Ordre de 12 de març de 1998 de la conselleria de Medi Ambient, per la qual es crea i regula l'esmentat Registre.  
Així mateix, es projecta generar els següents residus no perillosos:  
Ha d'aportar original o còpia compulsada dels documents d'acceptació de tots els residus, perillosos i no perillosos generats, emesos per gestors autoritzats. Els documents han d'incloure la codificació dels residus, han d'estar segellats pel gestor i vigents.  
Qualsevol modificació relacionada amb la producció de residus perillosos que implique un canvi en la seua caracterització, producció de nous residus o canvis significatius en les quantitats habituals generades d'aquests que puga alterar el que estableixen aquestes condicions, haurà de ser comunicada.  
En el cas que la producció de residus perillosos supere les 10 tones anuals ha de sol·licitar la inscripció en el Registre de Productors de Residus de la Comunitat Valenciana.  
Els residus s'han d'entregar a gestor autoritzat per a aquesta activitat tal com consta en el projecte.  
Els residus podran ser emmagatzemats durant un període igual o inferior a sis mesos, en el cas de perillosos, i en el cas de residus no perillosos podran emmagatzemar-se per un període d'un any quan la destinació final siga l'eliminació i de dos anys quan la destinació final siga la valoració, i han de ser entregats a un gestor autoritzat transcorregut aquest període. Aquest emmagatzematge temporal de residus perillosos s'ha de realitzar segregat per tipus de residu, ha d'estar convenientment senyalitzat i s'ha de realitzar en un lloc amb teulada, amb sòl impermeable i sistemes de recollida de vessaments accidentals, com ara arqueta cega no connectada a la xarxa de clavegueram i safates de recollida. Així mateix, la zona d'emmagatzematge ha d'estar inclosa en el sistema general de protecció contra incendis de la indústria.  
Per a l'emmagatzematge de residus líquids o que pel seu alt contingut líquid puguen generar abocaments, cal disposar de cubetes o recipients de recollida de possibles vessaments que han de tenir com a mínim el volum de l'envàs més gran o el 10% del total (la major d'ambdues quantitats). Les cubetes han de ser individuals per a cada tipus de residus la mescla dels quals, en cas de vessament, supose augment de la seua perillositat o en dificulte la gestió.  
Per a la recollida de possibles fugues o vessaments accidentals de líquids, tant de residus com de matèries primeres, han de disposar de material absorbent no inflamable en quantitat suficient per a aquesta finalitat. L'absorbent una vegada contaminat s'ha de gestionar com a residu perillós o no perillós, segons corresponga.  
L'envasament i l'etiquetatge dels residus es farà d'acord amb el que exposen els articles 13 i 14 del Reial decret 833/1988, Reglament de residus tòxics i perillosos. Així mateix disposarà d'un registre on hi conste la quantitat, naturalesa, identificació, origen i data de generació i entrega a gestor autoritzat, i també el número de document de control i seguiment utilitzat, si s'escau, i el gestor a qui s'entrega el residu.  
Cada quatre anys s'ha d'elaborar un pla de prevenció i reducció de residus que es presentarà en la Direcció General per al Canvi Climàtic cada quatre anys.  
Així mateix ha d'emplenar la declaració anual de productor de residus perillosos i no perillosos que serà remesa a la Direcció General per al Canvi Climàtic abans de l'1 de març de cada any, d'acord al model establit en l'annex III del Reial decret 833/88.  
Les autoritzacions i la resta de requisits establits en la legislació vigent en matèria d'envasos i residus d'envasos, i de manera especial el que estableix el RD 782/1998, no queden derogades per la Llei 16/2002, per la qual cosa la concessió de l'autorització ambiental integrada no eximeix del seu compliment.  
6. Mesures que s'han d'adoptar en situacions diferents de les normals que poden afectar el medi ambient  
Cal dur a terme totes les mesures necessàries perquè quede garantida la protecció del medi ambient i salut de les persones davant de qualsevol situació fora de la normalitat quant al funcionament de les instal·lacions.  
No obstant això, si es produeix algun incident en les instal·lacions que comporte el seu funcionament anòmal i d'això pot resultar l'incompliment dels límits que s'han imposat, ha de comunicar immediatament aquesta situació a l'Ajuntament i a la Direcció General per al Canvi Climàtic.  
Una vegada produïda la situació d'emergència, la mercantil utilitzarà tots els mitjans al seu abast per a reduir al màxim l'efecte sobre el medi ambient.  
En el termini màxim de set dies després de la incidència, la mercantil ha de remetre a l'Ajuntament i a la Direcció General per al Canvi Climàtic un informe detallat, en el qual juntament amb les dades d'identificació hauran de figurar els fets següents:  
Causes de l'incident.  
Hora en què es va produir i duració d'aquest.  
Característiques de l'emissió o abocament.  
Mesures correctores adoptades.  
Hora i forma en què es va comunicar el succés.  
En relació amb el possible dany ambiental ocasionat per l'activitat s'aplicarà la Llei 26/2007, de 23 d'octubre, de responsabilitat mediambiental, en l'àmbit d'aplicació de la qual s'inclouen les activitats subjectes a autorització ambiental integrada. Segons aquesta, l'activitat ha de disposar d'una garantia financera que els permeta fer front a la responsabilitat ambiental inherent a l'activitat, en les modalitats previstes d'assegurança, aval o reserva tècnica, i amb les possibles exempcions derivades de la magnitud del dany potencial o de l'adhesió amb caràcter permanent i continuat, siga al sistema comunitari de gestió i auditoria mediambientals (EMAS), siga al sistema de gestió mediambiental UNE-EN ISO 14988:1996.  
Així mateix, quan es determine el cessament d'alguna de les unitats seran desmantellades les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar l'activitat i no es produïsca cap dany sobre el sòl i el seu entorn.  
7. Altres condicions  
Caldrà ajustar-se al que disposa el Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i control de la legionel·losi, en el Decret 173/2000, de 5 de desembre, del Govern Valencià, pel qual s'estableixen les condicions que han de reunir els equips de transferència de massa d'aigua en corrent d'aire amb producció d'aerosols per a la prevenció de la legionel·losi, i l'Ordre conjunta de 22 de febrer de 2001, de les conselleries de Medi Ambient i Sanitat, per la qual s'aprova el protocol de neteja i desinfecció dels equips de transferència de massa d'aigua en corrent d'aire amb producció d'aerosols, per a la prevenció de la legionel·losi.  
Ha de complir el que disposa la Llei 11/1997, d'envasos i residus d'envasos, i el Reial decret 782/1998, de 30 d'abril, pel qual es desenvolupa el Reglament per al desplegament de l'esmentada llei.  
De conformitat amb el que estableix el paràgraf segon de l'apartat 7.1 de la Resolució de 28 de novembre de 2006, de la Secretaria General per a la Prevenció de la Contaminació i el Canvi Climàtic, per la qual s'adopta la decisió de no sotmetre a avaluació d'impacte ambiental el Projecte de construcció d'una estació de compressió promogut per Enagás, SA (BOE núm. 23, de 26/01/2007), serà efectuada una prospecció arqueològica de tota l'àrea d'afecció amb anterioritat a l'inici de les obres per a comprovar l'afecció al patrimoni cultural valencià, amb l'autorització prèvia de la conselleria de Cultura, Educació i Esport de la Generalitat Valenciana.  
La indústria i les seues instal·lacions s'han d'adaptar a les condicions indicades en el projecte tècnic i en els seus annexos en els aspectes no fixats en aquesta resolució.  
S'han de complir totes les disposicions aplicables per a garantir la protecció de la salut de les persones.  
S'ha de comprovar en el control inicial que s'han realitzat les mesures previstes en el projecte.  
8. Obligació de subministrament d'informació  
Abans de l'1 de març de cada any ha de notificar a la Direcció General per al Canvi Climàtic, d'acord amb l'article 8.3 de la Llei 16/2002, les dades sobre les emissions de la instal·lació relatives a l'any anterior, específicament les que figuren en l'article 3 del Reial decret 508/2007, de 20 d'abril, pel qual es regula el subministrament d'informació sobre emissions del Reglament E-PRTR i de les autoritzacions ambientals integrades.  
Segon  
L'autorització ambiental integrada s'ha de renovar, en els aspectes ambientals, en el termini màxim de 8 anys, llevat que es produïsquen abans d'aquest termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.  
La renovació ha de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.  
Tercer  
Amb caràcter previ a la posada en marxa de la instal·lació, el titular ha d'obtenir l'autorització d'inici de l'activitat per part d'aquesta conselleria, sense perjudici de la necessitat obtenció de les llicències d'obres que resulten necessàries de conformitat amb la normativa municipal.  
En tot cas, el titular disposa d'un termini màxim de tres anys per a presentar a la Direcció General per al Canvi Climàtic la sol·licitud d'autorització d'inici, la qual ha d'anar acompanyada de la documentació següent:  
Certificat visat del tècnic director de l'execució del projecte, en el qual s'acredite que les instal·lacions i l'activitat s'ajusten al projecte presentat i autoritzat, i a la resta de documentació tècnica presentada.  
Certificats tècnics exigits per les normatives sectorials aplicables segons el tipus d'activitat.  
Informe i certificat emés per una entitat col·laboradora acreditada per al control integrat de la contaminació segons el Decret 29/2007, de 9 de març, de modificació del Decret 229/2004, de 15 d'octubre, del Consell, pel qual s'estableixen les funcions de les entitats col·laboradores en matèria de qualitat ambiental, i se'n crea i regula el registre, on s'acredite el compliment del contingut de l'autorització ambiental integrada.  
Quart  
L'Administració deixarà sense efecte aquesta resolució en el moment en què observe qualsevol incompliment de les condicions imposades en aquesta, amb audiència prèvia de l'interessat.  
Cinqué  
El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, ha de:  
1. Complir les obligacions de control i subministrament d'informació previstes per la legislació sectorial aplicable i per l'autorització ambiental integrada.  
2. Comunicar a la conselleria de Medi Ambient, Aigua, Urbanisme i Habitatge qualsevol modificació, substancial o no, que es propose realitzar a la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i col·laboració necessàries als que realitzen les actuacions de vigilància, inspecció i control.  
Sisé  
En tot allò no especificat en aquesta resolució caldrà ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus, i també qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no esgota la via administrativa, es podrà presentar recurs d'alçada davant de la Secretaria Autonòmica de la conselleria de Medi Ambient, Aigua, Urbanisme i Habitatge, en el termini d'un mes des de l'endemà al de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 7 de febrer de 2008.- El director general per al Canvi Climàtic: Jorge Lamparero Lázaro.  
Annex I  
Descripció del projecte  
L'estació de compressió de gas de Montesa promoguda per Enagás, SA té com a finalitat augmentar la capacitat de transport de la xarxa nacional de gasoductes per a poder fer front a la demanda previsible del mercat i optimar les condicions d'operació i transport entre els distints gasoductes, i també una correcta gestió energètica del sistema.  
L'estació s'ubicarà als terrenys del terme municipal de Montesa a la vora de la carretera nacional N-340.  
La potència tèrmica nominal aconseguirà 111 MWt i la quantitat estimada de gas comprimit en un any serà de 3.200\*106 Nm³/h.   
L'activitat principal consisteix en la compressió del gas procedent de la xarxa bàsica de gasoductes, per a afavorir la capacitat de transport i mantenir una pressió adequada en el sistema.  
La planta disposa com a elements principals de tres unitats de compressió (dos en operació i una en reserva) formades cada una per un compressor centrífug que és accionat per una turbina de gas natural. Per a regular i assegurar el subministrament de gas natural a cada turbina s'empra una estació de regulació i mesura. En l'esmentada estació es produeix una regulació de la pressió de subministrament del gas des de la pressió en el gasoducte fins a la pressió de la cambra de combustió de les turbines.  
Abans de l'etapa de compressió el gas passa per filtres multiciclònics a fi de retenir els elements sòlids o altres impureses que puga incloure, i evitar danys als compressors.  
Després de l'etapa de filtració, el gas es dirigeix cap als compressors. Aquests compressors, accionats per turbines de gas, eleven la velocitat del gas i, per tant, la pressió, i l'impulsen cap al gasoducte.  
En la compressió el gas pot aconseguir més de 50ºC, temperatura que cal reduir per a assegurar una capacitat de transport adequada. Per a això, el gas, abans de l'entrada en la xarxa bàsica de gasoductes, passa per un aerorefrigerador accionat per un motor elèctric que limita la temperatura d'emissió.  
Totes les operacions es realitzen de forma automàtica a través del sistema de control.  
Les turbines disposen d'un sistema de baixa emissió de contaminants, cremadors premescla de baixa producció de NOx, tipus SoLoNOx) i de xemeneies de 16,3 m d'alçària.  
El procés principal de la planta no requereix aigua, ni per motius de refrigeració d'equips, ja que aquesta es produeix per un sistema d'oli.  
L'aigua per a ús sanitari es preveu a través de camió cisterna. Les aigües residuals sanitàries generades han de ser emmagatzemades en un depòsit estanc i han ser retirades per un gestor autoritzat.  
La instal·lació produirà menys de 10 tones a l'any de residus perillosos que seran gestionats per un gestor autoritzat.